[{"text_idx": "#000007", "text": "Teilatuko berrogeita hamasei panelen egitekoa eguzkiaren erradiazioak jaso eta energia hori elektrizitate bihurtzea da. Sortutako korronte elektrikoa zuzena denez, transformadorea arduratuko da korronte hori alterno bihurtzeaz. Bi zirkuitu elektrikoen sinkronizazio-funtzioa ere bere gain hartzen du transformadoreak, sare elektrikoak zein panelek sortutako elektrizitatea une oro akoplatuz. Transformadorera konektatuta dagoen ordenadoreak lau minuturo jasotzen du informazioa: eguzki-paneletako tentsioa, korrontea eta potentzia; baita sareko korrontea eta tentsioa ere. Datu-bilketa horri esker, egun desberdinetako produkzioak edozein unetan aldera daitezke eta baita azken bi urtetako datuak atera ere."}, {"text_idx": "#000014", "text": "Guztira berrogeita hamasei dira eguzkiaren izpiak zurgatzen dituzten panelak. Hogeita zortziko bi taldetan daude banatuta eta talde bakoitza frontoiko teilatuaren zoruari itsatsita dago, 30oko inklinazioarekin. Guztira, panelek 34 m 2 ko azalera hartzen dute."}]